

**REPUBLIKA HRVATSKA**

**ZADARSKA ŽUPANIJA**

**OPĆINA GRAČAC**

**OPĆINSKA NAČELNICA**

**KLASA: 008-02/18-01/3**

**URBROJ: 2198/31-01-18-1**

**GRAČAC, 13. kolovoza 2018. g.**

 Sukladno Planu savjetovanja s javnošću za 2018. godinu, Općina Gračac upućuje

**POZIV**

**zainteresiranoj i stručnoj javnosti**

**da se uključi u izradu prijedloga**

**Programa za mlade Općine Gračac od 2019. do 2022.**

davanjem svojih mišljenja, primjedbi i prijedloga.

Predlagatelj: općinska načelnica

Razlozi i ciljevi donošenja akta, pravna osnova i obrazloženje:

Program za mlade Općine Gračac strateški je dokument koji definira ciljeve i mjere kojima Općina Gračac, u suradnji sa ostalim dionicima, želi odgovoriti na potrebe i želje mladih na lokalnoj razini te poboljšati kvalitetu života mladih. Program se temelji na provedenom istraživanju, stvarnim potrebama mladih te su njime definirane realno izvedive mjere s provedbenim zadacima u trogodišnjem razdoblju, što predstavlja srednjoročni period planiranja. Program obuhvaća ukupno 7 područja, sadrži 15 mjera s ukupno 59 provedbenih zadataka. Područja koja su obuhvaćena Programom su: aktivno sudjelovanje mladih u društvu, organizirano djelovanje mladih, obrazovanje i informiranje mladih, poduzetništvo, kultura i sport, mobilnost mladih, otvoreni rad s mladima. U proces izrade Programa uključeni su mladi, osobe koje rade s mladima, organizacije civilnog društva, zaposlenici javnih institucija i privatnih poduzeća. Program se temelji na članku 13. Zakona o savjetima mladih.

Molimo sve zainteresirane da za dostavu mišljenja, primjedbi i prijedloga na objavljene nacrte prijedloga koriste isključivo priloženi OBRAZAC i dostave ga na e-mail adresu: gracac@gracac.hr kako bi se omogućila što kvalitetnija obrada pristiglih mišljenja, primjedbi, prijedloga i komentara.

**Rok za dostavu: 12. rujna 2018. godine.**

Prilog obavijesti čine: Nacrt prijedloga Programa za mlade Općine Gračac od 2019. do 2022. i Obrazac za dostavu mišljenja, primjedbi i prijedloga.

 **OPĆINSKA NAČELNICA:**

 **Nataša Turbić, prof.**